Βρυξέλλες, 2.3.2005

COM(2005) 69 τελικό

ΕΚΘΕΣΗ ΤΗΣ ΕΠΙΤΡΟΠΗΣ

Ποιότητα της βενζίνης και του ντίζελ που χρησιμοποιούνται για τιςοδικές μεταφορές στην Ευρωπαϊκή Ένωση:Δεύτερη ετήσια έκθεση(έκθεση για το έτος 2003)

Σύνοψη

Στην οδηγία 98/70/ΕΚ[1] ορίζονται, για λόγους υγείας και περιβάλλοντος, τεχνικές προδιαγραφές για τα καύσιμα αυτοκινήτων με κινητήρες επιβαλλόμενης ανάφλεξης και ανάφλεξης λόγω συμπίεσης. Η οδηγία 2003/17/ΕΚ[2], με την οποία τροποποιείται η οδηγία 98/70/ΕΚ, επιβάλλει την περαιτέρω μείωση της περιεκτικότητας του θείου στη βενζίνη και στο ντίζελ (πετρέλαιο κίνησης).

Παραβάσεις των προδιαγραφών για τα καύσιμα είναι δυαντόν να επιφέρουν αύξηση των εκπομπών και βλάβες στον κινητήρα και στα συστήματα μετεπεξεργασίας των καυσαερίων. Για να διασφαλισθεί η συμμόρφωση προς τα ποιοτικά πρότυπα της ανωτέρω οδηγίας για τα καύσιμα, τα κράτη μέλη καλούνται να καθιερώσουν συστήματα παρακολούθησης της ποιότητας των καυσίμων.

Σύμφωνα με το άρθρο 8 της οδηγίας 98/70/ΕΚ, όπως τροποποιήθηκε με το άρθρο 1, παράγραφος 5 της οδηγίας 2003/17/ΕΚ, η Επιτροπή υποχρεούται να δημοσιεύει ετήσια έκθεση σχετικά με την ποιότητα των καυσίμων στα κράτη μέλη. Σύμφωνα με την απαίτηση αυτή, η Επιτροπή συνέταξε τη δεύτερη έκθεση όπου συνοψίζονται τα στοιχεία που υπέβαλαν τα κράτη μέλη σχετικά με την ποιότητα της βενζίνης και του ντίζελ, καθώς και οι αντίστοιχες ποσότητες που πωλήθηκαν, το έτος 2003[3]. Όλα τα κράτη μέλη πλην της Γαλλίας υπέβαλαν εκθέσεις για το 2003.

Από την παρακολούθηση της ποιότητας των καυσίμων το 2003 προκύπτει ότι σε γενικές γραμμές τηρήθηκαν οι προδιαγραφές για τη βενζίνη και το ντίζελ, όπως ορίζονται στην οδηγία 98/70/ΕΚ. Διαπιστώθηκαν ελάχιστες παραβάσεις. Όσον αφορά τη βενζίνη, οι παράμετροι όπου πρωτίστως διαπιστώθηκαν προβλήματα ήταν ο αριθμός οκτανίων RON (RON, 14 θετικά δείγματα), η τάση ατμών κατά τη θερινή περίοδο (DVPE, 10 θετικά δείγματα) και η απόσταξη – εξάτμιση σε 100°C (6 θετικά δείγματα). Όσον αφορά το ντίζελ, οι παράμετροι όπου πρωτίστως διαπιστώθηκαν προβλήματα ήταν η περιεκτικότητα σε θείο (5 δείγματα), το σημείο απόσταξης 95% (2 δείγματα), ο αριθμός κετανίου (1 δείγμα), η πυκνότητα (1 δείγμα) και οι πολυκυκλικοί αρωματικοί υδρογονάνθρακες PAH (1 δείγμα). Η Επιτροπή δεν διαπίστωσε αρνητικές επιπτώσεις στις εκπομπές των οχημάτων ή στη λειτουργία των κινητήρων αλλά συνεχίζει να προτρέπει τα κράτη μέλη να λάβουν μέτρα για να εξασφαλίσουν την πλήρη συμμόρφωση. Τα περισσότερα κράτη μέλη ήδη το πράττουν και αναλυτικά στοιχεία σχετικά με τα μέτρα που λήφθηκαν από τα κράτη μέλη όσον αφορά τη μη συμμόρφωση έχουν συμπεριληφθεί, εφόσον παρασχέθηκαν, στα ανά χώρα κεφάλαια της λεπτομερούς έκθεσης για τα έτη 2001 και 2002[4]. Η Επιτροπή θα συνεχίσει να αποτρέπει τα κράτη μέλη να εξασφαλίσουν την πλήρη συμμόρφωση με τις απαιτήσεις για την ποιότητα των καυσίμων που ορίζονται στην οδηγία.

Για τη μείωση της ατμοσφαιρικής ρύπανσης και την έναρξη χρήσης κινητήρων νέας τεχνολογίας αξίζει να υπογραμμισθεί ότι το μερίδιο των καυσίμων με περιεκτικότητα σε θείο <10 και <50 ppm αυξήθηκε σημαντικά από το 2001 στο 2003. Παρατηρήθηκε εν γένει τάση προς χαμηλότερη περιεκτικότητα σε θείο της βενζίνης και του ντίζελ, όπως εμφαίνεται στον πίνακα 1.

Πίνακας 1: Ετήσια τάση του μέσου όρου περιεκτικότητας σε θείο της βενζίνης και του ντίζελ, στην ΕΕ15

Καύσιμο / έτος | 2001 | 2002 | 2003* | 2002* |

Βενζίνη | 68 | 51 | 31 | 39 |

Ντίζελ | 223 | 169 | 102 | 109 |

*εξαιρουμένης της Γαλλίας.

Τα συστήματα παρακολούθησης της ποιότητας των καυσίμων που έχουν καθιερωθεί σε εθνικό επίπεδο εξακολουθούν να διαφέρουν ουσιαστικά. Ωστόσο, αναμένεται ότι η εφαρμογή της οδηγίας 2003/17/ΕΚ θα προωθήσει την ομοιογένεια των εθνικών συστημάτων παρακολούθησης και θα βελτιώσει την ποιότητα υποβολής στοιχείων.

Εισαγωγή

Οι προδιαγραφές για τη βενζίνη και το ντίζελ που πωλούνται στην Ευρωπαϊκή Ένωση καθορίζονται στην οδηγία 98/70/ΕΚ. Στην οδηγία περιλαμβάνονται δύο σειρές προδιαγραφών για τα καύσιμα, εκ των οποίων η πρώτη άρχισε να ισχύει την 1η Ιανουαρίου 2000, ενώ η δεύτερη την 1η Ιανουαρίου 2005. Στην οδηγία προβλέπεται επίσης η απαίτηση να υποβάλλουν τα κράτη μέλη συνοπτικές εκθέσεις σχετικά με την ποιότητα των πωλούμενων στην επικράτειά τους καυσίμων. Για την υποβολή των εκθέσεων παρακολούθησης που καλύπτουν το διάστημα μέχρι το τέλος 2003 πρέπει να χρησιμοποιείται το μορφότυπο που ορίζεται στην απόφαση 2002/159/ΕΚ της Επιτροπής της 18ης Φεβρουαρίου 2002[5]. Οι εκθέσεις παρακολούθησης από το 2004 πρέπει να υποβάλλονται από τα κράτη μέλη σύμφωνα με το νέο ευρωπαϊκό πρότυπο ΕΝ 14274 ή σύμφωνα με εξίσου αξιόπιστα συστήματα. Με το άρθρο 8 της οδηγίας 98/70/ΕΚ, όπως τροποποιήθηκε με το άρθρο 1, παράγραφος 5 της οδηγίας 2003/17/ΕΚ, η Επιτροπή υποχρεούται να διαβιβάζει τα αποτελέσματα των εκθέσεων των κρατών μελών για την ποιότητα των καυσίμων. Ανταποκρινόμενη στην απαίτηση αυτή, η Επιτροπή συνοψίζει στην παρούσα έκθεση τα στοιχεία σχετικά με την ποιότητα της βενζίνης και του ντίζελ , καθώς και τις πωληθείσες ποσότητες στην Κοινότητα το έτος 2003. Τα έτη 2001 και 2002 καλύφθηκαν από την πρώτη έκθεση της Επιτροπής[6]. Οι αναλυτικές εκθέσεις διατίθενται στην ιστοσελίδα της Επιτροπής[7]. Η παρούσα έκθεση της Επιτροπής δεν καλύπτει τις πρόσθετες απαιτήσεις υποβολής στοιχείων που καθορίζονται στην οδηγία 2003/17/ΕΚ, ήτοι το βαθμό διάθεσης και τη γεωγραφική κάλυψη των καυσίμων με ανώτατη περιεκτικότητα σε θείο 10 mg/kg, επειδή τα κράτη μέλη δεν υποβάλουν στοιχεία σύμφωνα με την απαίτηση αυτή πριν από την ενσωμάτωση της οδηγίας στο εθνικό δίκαιο, δηλαδή στην καλύτερη περίπτωση έως τα μέσα του 2005, οπότε θα καλύπτεται το έτος υποβολής στοιχείων 2004.

Εθνικά συστηματα παρακολουθησησ

Κατά την εφαρμογή των συστημάτων παρακολούθησης της ποιότητας των καυσίμων ανά την ΕΕ υιοθετήθηκαν διαφορετικές προσεγγίσεις. Αυτές εκτείνονται από την απλή δειγματοληψία σε πρατήρια λιανικής πώλησης καυσίμων σε ορισμένες περιόδους του έτους (π.χ. Κάτω Χώρες), έως την ενσωμάτωση της δειγματοληψίας και ανάλυσης όλων των παρτίδων από τα διυλιστήρια ή τις εισαγωγές στις απαιτήσεις διανομής καυσίμων εντός της χώρας μαζί με τυχαία δειγματοληψία σε όλη την αλυσίδα διανομής καθόλη τη διάρκεια του έτους (π.χ. Σουηδία και Ηνωμένο Βασίλειο). Τα συστήματα διαφόρων κρατών μελών είχαν σχεδιαστεί για άλλους σκοπούς, πράγμα που εξηγεί ορισμένες από τις διαφορές όσον αφορά το εύρος κάλυψης και την εφαρμογή ανά την ΕΕ. Από την υποβολή εκθέσεων για το 2004 και μετά αναμένεται μεγαλύτερη ομοιογένεια, δεδομένου ότι τα κράτη μέλη πρέπει πλέον να παρακολουθούν και να υποβάλλουν εκθέσεις σύμφωνα με το νέο ευρωπαϊκό πρότυπο EN 14274[8]. Ορισμένες τροποποιήσεις ή αλλαγές των συστημάτων παρακολούθησης αφορούσαν ήδη τις εκθέσεις του 2001 και 2002· η Αυστρία, η Φινλανδία, η Γερμανία, η Ιταλία, οι Κάτω Χώρες και η Ισπανία είχαν ήδη προχωρήσει στην προσαρμογή των συστημάτων τους στο Ευρωπαϊκό Πρότυπο EN 14274 που υιοθετήθηκε προσφάτως. Η Φινλανδία, η Γερμανία, η Ιταλία, η Ισπανία, η Σουηδία και το ΗΒ ήδη εκπληρώνουν σχεδόν πλήρως τις προδιαγραφές που αφορούν το πλήθος δειγμάτων (βλ. διάγραμμα 1). Σύμφωνα με την οδηγία επιτρέπονται εναλλακτικά συστήματα παρακολούθησης υπό τον όρο ότι εξασφαλίζουν αποτελέσματα εξίσου αξιόπιστα. Ωστόσο, δεν είναι ακόμη ακριβώς γνωστό με ποιο τρόπο τα κράτη μέλη θα αξιοποιήσουν αυτήν τη δυνατότητα.

Διάγραμμα 1: Βαθμός δειγματοληψίας για την παρακολούθηση της ποιότητας των καυσίμων σε όλες τις χώρες της ΕΕ (Μέσo πλήθος δειγμάτων ανά διαβάθμιση καυσίμου)

Μέσo πλήθος δειγμάτων ανά διαβάθμιση καυσίμου | [pic] |

Βενζίνη | Ντίζελ |

Σύνταξη εκθεσεων για το 2003

4.1 Ποιότητες και ποσότητες καυσίμων

Το 2003, μολονότι σε όλες τις χώρες της ΕΕ διατίθετο μεγάλη ποικιλία καυσίμων ως προς τον αριθμό RON και την περιεκτικότητα σε θείο, οι πωλήσεις αφορούσαν ως επί το πλείστον βενζίνη τύπου RON95 (81%, εκ των οποίων 37,5% «απλή», 24,8% χαμηλής περιεκτικότητας σε θείο και 18,9% χωρίς θείο[9]), βλ. διάγραμμα 2 και το παράρτημα για πλήρη στοιχεία ανά κράτος μέλος (η Γαλλία δεν υπέβαλε στοιχεία σχετικά με την παρακολούθηση της ποιότητας των καυσίμων το 2003). Από τη συνολική βενζίνη που πωλήθηκε, 44% ήταν «απλή», 28% χαμηλής περιεκτικότητας σε θείο (<50 ppm) και 28% χωρίς θείο (<10 ppm). Για το ντίζελ, η αντίστοιχη κατανομή ήταν 45%, 30% και 25%. Σημειώθηκε σημαντική στροφή προς τις ποιότητες με περιεκτικότητα σε θείο <10 ppm και <50 ppm 2003. Τούτο αποτελεί ένδειξη ότι οι βιομηχανίες προσφοράς καυσίμων είναι καλά προετοιμασμένοι για να τηρήσουν την προθεσμία, το 2005.

Διάγραμμα 2: Ποσοστά των πωλήσεων καυσίμων στην Ευρωπαϊκή Ένωση 2001 ανά κατηγορία καυσίμων (%)

Πωλήσεις βενζίνης | 2003 | Πωλήσεις ντίζελ | 2003 |

[pic] | [pic] |

Κατηγορία καυσίμου | % | Κατηγορία καυσίμου | % |

Αμόλ βενζίνη κατ’ ελάχιστον RON=91 | 0,4% |

Αμόλ. βενζίνη κατ’ ελάχιστον RON=91 (<50 ppm θείο) | 0,6% | Ντίζελ | 44.8% |

Αμόλ. βενζίνη κατ’ ελάχιστον RON=91 (<10 ppm θείο) | 8,2% |

Αμόλ. βενζίνη κατ’ ελάχιστον RON=95 | 37,5% |

Αμόλ. βενζίνη κατ’ ελάχιστον RON=95 (<50 ppm θείο) | 24,8% |

Αμόλ. βενζίνη κατ’ ελάχιστον RON=95 (<10 ppm θείο) | 18,9% | Ντίζελ ( περιεκτ. σε θείο <50 ppm) | 30,3% |

Αμόλ. βενζίνη 95=<RON<98 | 3,7% |

Αμόλ. βενζίνη 95=<RON<98 (<50 ppm θείο) | 0,9% |

Αμόλ. βενζίνη 95=<RON<98 (<10 ppm θείο) | 0,0% |

Αμόλ. βενζίνη RON<=98 | 2,3% | Ντίζελ (περιεκτ. σε θείο <10 ppm) | 24,9% |

Αμόλ. βενζίνη RON<=98 (<50 ppm θείο) | 1,4% |

Αμόλ. βενζίνη RON<=98 (<10 ppm θείο) | 1,2% |

Όπως τα έτη 2001 και 2002, οι μεγαλύτερες συνολικές πωλήσεις καυσίμων το 2003 σημειώθηκαν στη Γερμανία, την Ιταλία, την Ισπανία και το ΗΒ (διάγραμμα 3). Μολονότι οι πωλήσεις ντίζελ κυριαρχούν σε πολλά κράτη μέλη, εξακολουθούν να υφίστανται σημαντικές διαφορές των ποσοστών πωλήσεων μεταξύ βενζίνης και ντίζελ. Για παράδειγμα, στην Ισπανία και το ΗΒ οι διαφορές είναι ιδιαίτερα προφανείς· οι πωλήσεις ντίζελ στην Ισπανία είναι σημαντικά υψηλότερες από τις πωλήσεις βενζίνης, ενώ στο ΗΒ συμβαίνει το ακριβώς αντίθετο.

Διάγραμμα 3: Οι πωλήσεις ανά κατηγορία καυσίμων σε εθνικό επίπεδο στην ΕΕ (σε εκατομ. λίτρα)

πωλήσεις καυσίμων σε πωλήσεις σε εθνικό επίπεδο, σε εκατομ. λίτρα | [pic] |

Σύνολο βενζίνη | Σύνολο ντίζελ |

Διαφορές υφίστανται επίσης όσον αφορά το πλήθος διαφορετικών διαβαθμίσεων καυσίμων που προσφέρονταν σε όλη την ΕΕ (διάγραμμα 4) το 2003, και είναι περισσότεροι οι διαφορετικές διαβαθμίσεις βενζίνης. Η Ελλάδα προστέθηκε στις χώρες όπου προσφέρονται καύσιμα χαμηλής περιεκτικότητας σε θείο, έτσι ώστε είναι πλέον επτά τα κράτη μέλη όπου έχουν καθορισθεί εθνικές διαβαθμίσεις καυσίμων χαμηλής περιεκτικότητας σε θείο (<50 ppm) ή χωρίς θείο (<10 ppm).

Διάγραμμα 4: Το πλήθος των διαβαθμίσεων καυσίμων ανά κατηγορία καυσίμου που διατίθενται σε εθνικό επίπεδο στην ΕΕ

Πλήθός διαβαθμίσεων καυσίμων που διατίθενται σε εθνικό επίπεδο | [pic] |

Πλήθος διαβαθμίσεων βενζίνης | Πλήθος διαβαθμίσεων ντίζελ |

Καύσιμα χαμηλής περιεκτικότητας σε θείο προσφέρονται ήδη από το 2001 και 2002 σε πολλές χώρες της ΕΕ, παρ’ ό,τι η διάθεσή τους δεν ήταν υποχρεωτική πριν από το 2005 (βλ. διαγράμματα 5 και 6). Στην Ιταλία και την Πορτογαλία συνεχίσθηκε η χωριστή διάθεση στην αγορά καυσίμων χαμηλής περιεκτικότητας σε θείο (<50 ppm) ή χωρίς θείο (με περιεκτικότητα <10 ppm). Από το 2002 στην Ελλάδα διατίθενται πλέον βενζίνη και ντίζελ περιεκτικότητας σε θείο <50 ppm και στο Βέλγιο διαβάθμιση βενζίνης περιεκτικότητας σε θείο <50 ppm.

Διάγραμμα 5: Πωλήσεις σε εθνικό επίπεδο διαβαθμίσεων βενζίνης χαμηλής περιεκτικότητα σε θείο, ανά την ΕΕ (%)

% πωλήσεων βενζίνης σε εθνικό επίπεδο | [pic] |

Βενζίνη (απλή) | Βενζίνη (περιεκτικότήτα σε θείο<50 ppm) | Βενζίνη (περιεκτικότητα σε θείο <10 ppm) |

Ντίζελ χωρίς θείο προσφερόταν ατην Αυστρία, τη Γερμανία, την Ιρλανδία και τη Σουηδία, ενώ η Γερμανία στράφηκε εξ ολοκλήρου στο ντίζελ χαμηλής περιεκτικότητας σε θείο.

Διάγραμμα 6: Πωλήσεις σε εθνικό επίπεδο διαβαθμίσεων ντίζελ χαμηλής περιεκτικότητας σε θείο, ανά την ΕΕ (%)

% πωλήσεων ντίζελ σε εθνικό επίπεδο | [pic] |

Ντίζελ (απλή) | Ντίζελ (περιεκτικότητα σε θείο < 50 ppm) | Ντίζελ (περιεκτικότητα σε θείο < 10 ppm) |

Σε μερικά κράτη μέλη (π.χ. στη Δανία, τη Φινλανδία, την Ιταλία και τις Κάτω Χώρες) προσφέρονταν το 2003 διαβαθμίσεις καυσίμων χαμηλής ή μηδενικής περιεκτικότητας σε θείο, μολονότι δεν προσφέρονταν χωριστά ή δεν είναι διαθέσιμα στοιχεία για την χωριστή διάθεσή τους. Τούτο εμφαίνεται στο διάγραμμα 7, όπου παρουσιάζεται η μέση περιεκτικότητα σε θείο των διαβαθμίσεων βενζίνης και ντίζελ ανά κράτος μέλος σε όλη την ΕΕ. (Η μέση περιεκτικότητα σε θείο υπολογίζεται από τον αριθμητικό μέσο της περιεκτικότητας σε θείο, σύμφωνα με τα στοιχεία των δειγμάτων καυσίμων, που έχει σταθμιστεί με τις ποσότητες διαφορετικών διαβαθμίσεων βενζίνης ή ντίζελ).

Διάγραμμα 7: Μέση περιεκτικότητα σε θείο διαβαθμίσεων βενζίνης και ντίζελ ανά την ΕΕ (%)

Μέσή περιεκτικότητα σε θείο (ppm) | [pic] |

Βενζίνη | Ντίζελ |

4.2 Συμμόρφωση προς τις διατάξεις της οδηγίας 98/70/ΕΚ το 2003

Όσον αφορά τη συμμόρφωση προς την οδηγία 98/70/ΕΚ, τέσσερα μόνο κράτη μέλη (Λουξεμβούργο, Πορτογαλία, Ισπανία και Σουηδία ) συμμορφώθηκαν πλήρως με τις οριακές τιμές για τη βενζίνη και το ντίζελ (σε σύγκριση προς πέντε κράτη μέλη τα έτη 2001 και 2002). Μόνον το Λουξεμβούργο η Πορτογαλία και η Ισπανία παρείχαν επίσης πλήρη έκθεση που κάλυπτε όλες τις παραμέτρους παρακολούθησης που καθορίζονται στην οδηγία.

Το 2003, εννέα κράτη μέλη δήλωσαν στις εκθέσεις τους ότι τουλάχιστον ένα δείγμα βενζίνης δεν τηρούσε τις προδιαγραφές (έναντι δέκα κρατών μελών το 2001 και εννέα το 2002). Εξ αυτών, οι παράμετροι όπου πρωτίστως διαπιστώθηκαν προβλήματα ήταν ο αριθμός οκτανίων RON (RON, 14 θετικά δείγματα), η τάση ατμών κατά τη θερινή περίοδο (DVPE, 10 θετικά δείγματα) και η απόσταξη – εξάτμιση σε 100°C (6 θετικά δείγματα). Ωστόσο, μολονότι στις εκθέσεις αρκετών κρατών μελών αναφέρθηκαν δείγματα που δεν συμμορφώνονταν, ήταν πολύ λιγότερα τα δείγματα που υπερέβησαν τις οριακές τιμές (και τα όρια ανοχής των μεθόδων δοκιμών) απ’ ό,τι τα προηγούμενα έτη.

Από τις εκθέσεις σχετικά με το ντίζελ προκύπτει ότι σε πέντε κράτη μέλη τουλάχιστον ένα δείγμα δεν τηρούσε τις προδιαγραφές (έναντι τεσσάρων κρατών μελών το 2001 και έξι το 2002). Εξ αυτών, οι παράμετροι όπου πρωτίστως διαπιστώθηκαν προβλήματα ήταν περιεκτικότητα σε θείο (5 δείγματα), το σημείο απόσταξης 95% (2 δείγματα), ο αριθμός κετανίου (1 δείγμα), η πυκνότητα (1 δείγμα) και οι πολυκυκλικοί αρωματικοί υδρογονάνθρακες PAH (1 δείγμα). ). Ωστόσο, μολονότι στις εκθέσεις αρκετών κρατών μελών αναφέρθηκαν δείγματα που δεν συμμορφώνονταν, ήταν πολύ λιγότερα τα δείγματα που υπερέβησαν τις οριακές τιμές (και τα όρια ανοχής των μεθόδων δοκιμών) απ’ ό,τι τα προηγούμενα έτη.

Στον πίνακα 2 συνοψίζεται η συμμόρφωση των κρατών μελών προς την οδηγία 98/70/ΕΚ το έτος 2003, με βάση τη σύγκριση των δειγμάτων προς τις οριακές τιμές καθώς και το μορφότυπο και το περιεχόμενο των εκθέσεων. Η ποιότητα της αξιολόγησης της συμμόρφωσης πάσχει σε ορισμένες περιπτώσεις λόγω των ελλιπών πληροφοριών που διαβίβασαν τα κράτη μέλη. Aναλυτικά στοιχεία σχετικά με τα μέτρα που λήφθηκαν από τα κράτη μέλη όσον αφορά τη μη συμμόρφωση συμπεριλαμβάνονται, εφόσον παρασχέθηκαν, στα ανά χώρα κεφάλαια της λεπτομερούς έκθεσης για το έτος 2003[10].

Πίνακας 2: Σύνοψη της συμμόρφωσης των κρατών μελών προς τις διατάξεις της οδηγίας 98/70/ΕΚ βάσει των εκθέσεων που υποβλήθηκαν για το 2003.

Κράτος μέλος | Μη συμμόρφωση προς τις οριακές τιμές (όρια εμπιστοσύνης 95%) (1) | Εκθέσεις που δεν θεωρήθηκαν πλήρεις | Καθυστερημένη υποβολή έκθεσης (2) | Παρατηρήσεις |

Βενζίνη | Ντίζελ | Βενζίνη | Ντίζελ |

Γερμανία | X | 2 / 399 | X | 1 / 222 | | | | | X | | |Ελλάδα | | | X | 2 / 91 | | | | | | | |Ιρλανδία | X | 8 / 80 | | | | | | | X | | |Ιταλία | X | 4 / 192 | X | 2 / 276 | | | | | | | |Λουξεμβούργο | | | | | | | | | X | | |Κάτω Χώρες | X | 1 / 100 | | | | | | | X | | |Πορτογαλία | | | | | (X) | 5 / 18 | | | |(6) | |Ισπανία | | | | | | | | | X | | |Σουηδία | | | | | X | 6 / 18 | | | | | |ΗΒ | X | 2 / 3003 | | | | | | | X | | | Σύνολο ΕΕ |8 | |4 | |4 | |0 | |9 | | | Σημειώσεις:

Δεν είναι δυνατό να επιβεβαιωθεί κατά πόσο τηρήθηκαν οι οριακές τιμές σε όλα τα δείγματα στις περιπτώσεις για τις οποίες δεν έχουν υποβληθεί πλήρη στοιχεία.

Στην οδηγία 98/70/ΕΚ ορίζεται ότι τα κράτη μέλη οφείλουν να υποβάλλουν την έκθεση παρακολούθησης το αργότερο μέχρι την 30ή Ιουνίου κάθε έτους.

Η βενζίνη με μόλυβδο απαγορεύθηκε στην Αυστρία από το 1993. Δειγματοληπτικές δοκιμές για την περιεκτικότητα σε μόλυβδο σταμάτησαν το 1998, επειδή τα δείγματα πάντοτε πληρούσαν τις προδιαγραφές.

Στην έκθεση που υπέβαλε το Βέλγιο δεν δηλώθηκε το συνολικό πλήθος των δειγμάτων που δεν τηρούσαν τις προδιαγραφές. Ήταν δυνατή η διαπίστωση μόνον του ελάχιστου πλήθους δειγμάτων που δεν πληρούσαν τις προδιαγραφές.

Στη Δανία μετρήθηκαν μόνο οι παράμετροι που αναμένεται να έχουν σημαντικές επιπτώσεις στο περιβάλλον. Όσον αφορά τη βενζίνη δεν μετρήθηκαν οι εξής παράμετροι: αριθμός RON, αριθμός οκτανίων κινητήρα (MON), η περιεκτικότητα σε οξυγόνο και όλες οι οξυγονούχες ενώσεις (πλην των αιθέρων/ μεθυλοτριτοβουτυλαιθέρα - MTBE).

Στην Πορτογαλία δεν μετρήθηκαν οι οξυγονούχες ενώσεις πλην των αιθέρων με περισσότερα από 5 άτομα άνθρακα ανά μόριο, επειδή, όπως δηλώθηκε, δεν προστίθενται άλλες οξυγονούχες ενώσεις στο καύσιμο.

Συμπεράσματα

Από την παρακολούθηση της ποιότητας των καυσίμων το 2003 προκύπτει ότι εν γένει τηρήθηκαν οι προδιαγραφές για τη βενζίνη και το ντίζελ που ορίζει η οδηγία 98/70/ΕΚ. Επισημάνθηκαν ελάχιστες περιπτώσεις παραβάσεων. Η Επιτροπή δεν διαθέτει ενδείξεις από τις οποίες να προκύπτει ότι υπήρξαν αρνητικές επιπτώσεις, λόγω των ως άνω παραβάσεων, στις εκπομπές των οχημάτων ή τη λειτουργία των κινητήρων τους. Η Επιτροπή συνεχίζει να προτρέπει τα κράτη μέλη να εξασφαλίσουν την πλήρη συμμόρφωση προς τις ποιοτικές απαιτήσεις που ορίζει η οδηγία για τα καύσιμα· σε πρόσφατη συνάντηση εμπειρογνωμόνων η Επιτροπή διατύπωσε τις ανησυχίες της και κάλεσε τα κράτη μέλη να διευκρινίσουν τα μέτρα που λαμβάνουν για να αποφευχθούν μελλοντικώς παραβάσεις.

Στις πρόσφατες τροποποιήσεις της οδηγίας 98/70/ΕΚ (βλέπε οδηγία 2003/17/ΕΚ) περιλαμβάνεται παράγραφος στην οποία αναφέρεται ότι "Τα κράτη μέλη καθορίζουν τις κυρώσεις που εφαρμόζονται σε περιπτώσεις παραβίασης των εθνικών διατάξεων που εκδίδονται κατ’εφαρμογή της παρούσας οδηγίας. Οι καθοριζόμενες κυρώσεις πρέπει να είναι αποτελεσματικές, αναλογικές και αποτρεπτικές." Αναμένεται η εφαρμογή της ως άνω απαίτησης να έχει θετικές επιπτώσεις στη συμμόρφωση προς τις διατάξεις της οδηγίας.

Πρέπει να σημειωθεί ότι το μερίδιο των καυσίμων με περιεκτικότητα σε θείο <10 και <50 ppm αυξήθηκε σημαντικά από το 2001 στο 2003.

Τα συστήματα παρακολούθησης της ποιότητας των καυσίμων που έχουν καθιερωθεί σε εθνικό επίπεδο διαφέρουν ουσιαστικά και ως εκ τούτου απαιτείται περαιτέρω εναρμόνισή τους για να εξασφαλισθούν διαφανή και συγκρίσιμα αποτελέσματα. Η εφαρμογή της οδηγίας 2003/17/ΕΚ αναμένεται να βελτιώσει την ποιότητα των υποβαλλόμενων στοιχείων δεδομένου ότι τα κράτη μέλη θα κληθούν να υποβάλουν τις εκθέσεις παρακολούθησης σύμφωνα με το νέο ευρωπαϊκό πρότυπο EN 14274 ή σύμφωνα με εξίσου αξιόπιστα συστήματα.

ΠΑΡΑΡΤΗΜΑ

Πωλήσεις καυσίμων στην Ευρωπαϊκή Ένωση το 2003 ανά κατηγορία καυσίμου (σε εκατ. λίτρα)

Αρ. ταυτ.

καυσίμου |Διαβάθμιση καυσίμου | Αυστρία |Βέλγιο |Δανία |Φινλανδία |Γαλλία |Γερμανία |Ελλάδα |Ιρλανδία |Ιταλία |Λουξεμβούργο |Κάτω Χώρες |Πορτογαλία |Ισπανία |Σουηδία |ΗΚ | ΕΕ15 |ΕΕ15 | |1 |Αμόλ. βενζίνη κατ’ ελάχιστον RON=91 |0 |0 |504 |0 | |0 |0 |0 |0 |15 |0 |0 |0 |0 |0 | ΕΕ | % Σύνολο | |2 |Αμόλ. βενζίνη κατ’ ελάχιστον RON=91 (<50 ppm θείο) |810 |0 |0 |0 | |0 |0 |0 |0 |0 |0 |0 |0 |0 |0 |519 |0.4% | |3 |Αμόλ. βενζίνη κατ’ ελάχιστον RON=91 (<10 ppm θείο) |0 |0 |0 |0 | |10,439 |0 |0 |0 |0 |0 |0 |0 |0 |0 |810 |0.6% | |4 |Αμόλ. βενζίνη κατ’ ελάχιστον RON=95 |0 |1,946 |2,062 |2,147 | |0 |3,513 |1,240 |20,894 |569 |7,404 |0 |7,932 |0 |0 |10,439 |7.2% | |5 |Αμόλ. βενζίνη κατ’ ελάχιστον RON=95 (<50 ppm θείο) |1,946 |0 |0 |0 | |0 |0 |13 |0 |0 |0 |0 |0 |4,855 |24,766 |47,707 |32.9% | |6 |Αμόλ. βενζίνη κατ’ ελάχιστον RON=95 (<10 ppm θείο) |0 |0 |0 |0 | |23,188 |0 |872 |0 |0 |0 |0 |0 |0 |0 |31,580 |21.8% | |7 |Αμόλ. βενζίνη 95=<RON<98 |0 |0 |0 |0 | |0 |1,083 |5 |0 |0 |0 |1,809 |1,772 |0 |0 |24,060 |16.6% | |8 |Αμόλ. βενζίνη 95=<RON<98 (<50 ppm θείο) |0 |0 |0 |0 | |0 |0 |0 |0 |0 |0 |0 |0 |0 |1,166 |4,669 |3.2% | |9 |Αμόλ. βενζίνη 95=<RON<98 (<10 ppm θείο) |0 |0 |0 |0 | |0 |0 |0 |0 |0 |0 |0 |0 |0 |0 |1,166 |0.8% | |10 |Αμόλ. βενζίνη RON<=98 |0 |0 |27 |322 | |0 |350 |0 |0 |0 |344 |657 |1,183 |0 |0 |0 |0.0% | |11 |Αμόλ. βενζίνη RON<=98 (<50 ppm θείο) |0 |904 |0 |0 | |0 |12 |0 |0 |185 |0 |0 |0 |683 |0 |2,882 |2.0% | |12 |Αμόλ. βενζίνη RON<=98 (<10 ppm θείο) |127 |0 |0 |0 | |1,373 |0 |0 |0 |0 |0 |0 |0 |0 |0 |1,783 |1.2% | | |Βενζίνη (απλή) | 0 |1,946 |2,593 |2,469 | |0 |4,945 |1,245 |20,894 |583 |7,748 |2,466 |10,888 |0 |0 | 1,500 |1.0% | | |Βενζίνη (περιεκτ. σε θείο < 50 ppm) | 2,756 |904 |0 |0 | |0 |12 |13 |0 |185 |0 |0 |0 |5,538 |25,932 |55,777 |38.5% | | |Βενζίνη (περιεκτ. σε θείο < 10 ppm) | 127 |0 |0 |0 | |35,001 |0 |872 |0 |0 |0 |0 |0 |0 |0 |35,338 |24.4% | | |Σύνολο Βενζίνη | 2,883 |2,850 |2,593 |2,469 | |35,001 |4,957 |2,129 |20,894 |768 |7,748 |2,466 |10,888 |5,538 |25,932 |35,999 |24.8% | |13 | Ντίζελ | 6,868 |0 |0 |2 | |0 |3,077 |0 |26,745 |0 |0 |5,712 |24,814 |0 |0 | 127,115 |87.7% | |14 | Ντίζελ (περιεκτ. σε θείο < 50 ppm) | 0 |6,970 |2,415 |2,262 | |0 |48 |2,286 |0 |1,600 |8,535 |0 |0 |0 |21,306 |67,217 |37.0% | |15 | Ντίζελ (περιεκτ. σε θείο < 10 ppm) | 0 |0 |0 |0 | |33,591 |0 |0 |0 |0 |0 |0 |0 |3,799 |0 |45,423 |25.0% | | | Σύνολο Ντίζελ | 6,868 |6,970 |2,415 |2,264 | |33,591 |3,124 |2,286 |26,745 |1,600 |8,535 |5,712 |24,814 |3,799 |21,306 | 37,389 |20.6% | | | | | | | | | | | | | | | | | | |150,029 |82.7% | |

[1] ΕΕ L 350 της 28.12.1998, σ. 58

[2] ΕΕ L 76 της 22.3.2003, σ. 10

[3] Οι εκθέσεις για τα έτη 2001 και 2002 καλύπτονται από το έγγραφο COM(2004)310 τελικό.

[4] Βλ. http://europa.eu.int/comm/environment/air/transport.htm#2

[5] ΕΕ L 53, 23.2.2002, σ. 30.

[6] COM(2004)310 τελικό.

[7] http://europa.eu.int/comm/environment/air/transport.htm#2

[8] EN 14275:2003 – Καύσιμα αυτοκινήτων - Εκτίμηση της ποιότητας της βενζίνης και του πετρελαίου κίνησης - Σύστημα Παρακολούθησης της Ποιότητας Καυσίμων.

[9] Ο όρος «απλή» χρησιμοποιείται για καύσιμα με περιεκτικότητα σε θείο σύμφωνα με την οδηγία 98/70/ΕΚ (150 ppm για τη βενζίνη και 350 ppm για το πετρέλαιο κίνησης)· ο όρος «χαμηλή περιεκτικότητα σε θείο» αντιστοιχεί σε περιεκτικότητα 50 ppm· ο όρος «χωρίς θείο» αντιστοιχεί σε περιεκτικότητα 10 ppm

[10] Βλ. http://europa.eu.int/comm/environment/air/transport.htm#2